CELEX: 51996PC0377
Language: el
Date: 1996-07-24
Title: Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την εγγραφή της Ευρωπαϊκής Κοινότητας στην αγορά νέων μετοχών μετά την απόφαση διπλασιασμού του κεφαλαίου της Ευρωπαϊκής Τράπεζας για την Ανασυγκρότηση και την Ανάπτυξη

Avis juridique important

|

51996PC0377

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την εγγραφή της Ευρωπαϊκής Κοινότητας στην αγορά νέων μετοχών μετά την απόφαση διπλασιασμού του κεφαλαίου της Ευρωπαϊκής Τράπεζας για την Ανασυγκρότηση και την Ανάπτυξη  /* COM/96/0377 ΤΕΛΙΚΟ - CNS 96/0204 */  

Επίσημη Εφημερίδα αριθ. C 288 της 01/10/1996 σ. 0042

Πρόταση απόφασης του Συμβουλίου για την εγγραφή της Ευρωπαϊκής Κοινότητας στην αγορά νέων μετοχών μετά την απόφαση διπλασιασμού του κεφαλαίου της Ευρωπαϊκής Τράπεζας για την Ανασυγκρότηση και την Ανάπτυξη (96/C 288/06) COM(96) 377 τελικό - 96/0204(CNS) (Υποβλήθηκε από την Επιτροπή στις 25 Ιουλίου 1996)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/674/ΕΟΚ του Συμβουλίου, της 19ης Νοεμβρίου 1990, για τη σύναψη της συμφωνίας για την ίδρυση της Ευρωπαϊκής Τράπεζας για την Ανασυγκρότηση και την Ανάπτυξη (1),την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι το αρχικό μετοχικό κεφάλαιο της ΕΤΑΑ ορίστηκε σε 10 δισεκατομμύρια Ecu και ότι η Ευρωπαϊκή Κοινότητα ενεγράφη για την ανάληψη του 3 % του αρχικού κεφαλαίου 7ότι ο όγκος των εργασιών της ΕΤΑΑ δεν μπορεί να υπερβαίνει τα όρια που καθορίζονται στην καταστατική συμφωνία και τα οποία εξαρτώνται από το ύψος του κεφαλαίου της Τράπεζας 7 ότι η Τράπεζα θα φθάσει τα όρια αυτά το 1997 7ότι, σύμφωνα με το άρθρο 4 παράγραφος 3 της συμφωνίας, οι διοικητές της Τράπεζας στην ετήσια συνεδρίασή τους στη Σόφια στις 15 Απριλίου 1996 αποφάσισαν το διπλασιασμό του εγκεκριμένου μετοχικού κεφαλαίου 7ότι, σύμφωνα με την απόφαση αυτή, επιτρέπεται στην Κοινότητα να εγγραφεί για την αγορά 30 000 επιπλέον μετοχών αξίας 10 000 Ecu η καθεμία,ΑΠΟΦΑΣΙΖΕΙ:Άρθρο 1 Η Ευρωπαϊκή Κοινότητα εγγράφεται για την αγορά 30 000 επιπλέον μετοχών της Ευρωπαϊκής Τράπεζας για την Ανασυγκρότηση και την Ανάπτυξη, αξίας 10 000 Ecu η καθεμία, σύμφωνα με τους όρους και τις προϋποθέσεις της απόφασης που περιέχεται στο παράρτημα.Άρθρο 2 Ο Πρόεδρος του Συμβουλίου προβαίνει, εξ ονόματος της Κοινότητας, στην κατάθεση του απαιτούμενου επικυρωτικού εγγράφου.Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.ΠΑΡΑΡΤΗΜΑ (Κείμενο της απόφασης των διοικητών της Τράπεζας βάσει του άρθρου 1) ΑΠΟΦΑΣΗ αριθ. 59 Αύξηση του εγκεκριμένου μετοχικού κεφαλαίου και εγγραφέςΕΚΤΙΜΩΝΤΑΣ:ότι το συμβούλιο των διευθυντών της Τράπεζας, αφού ανέλαβε να μελετήσει τις μελλοντικές ανάγκες της Τράπεζας σε κεφάλαια, σύμφωνα με την απόφαση αριθ. 50 του συμβουλίου των διοικητών, υπέβαλε μια έκθεση για το θέμα αυτό στο συμβούλιο των διοικητών 7ότι το συμβούλιο των διοικητών, αφού έλαβε υπόψη του την έκθεση αυτή, καθώς και τα σχετικά παραρτήματα και συνημμένα έγγραφα, υποστηρίζει πλήρως τα συμπεράσματα και τις συστάσεις που περιέχονται στην παρούσα έκθεση και κατέληξε στο συμπέρασμα ότι είναι αναγκαία η αύξηση του εγκεκριμένου μετοχικού κεφαλαίου της Τράπεζας 7ότι το συμβούλιο των διευθυντών πρότεινε να επιτραπεί σε κάθε μέλος, και κάθε υποψήφιο μέλος σύμφωνα με την απόφαση αριθ. 30 του συμβουλίου των διοικητών, να εγγραφεί για την αγορά μετοχών, υπό ορισμένες προϋποθέσεις, του εγκεκριμένου κεφαλαίου σε ποσοστό ανάλογο με το συνολικό αριθμό των μετοχών για τις οποίες έχει εγγραφεί κάθε μέλος, ή για τις οποίες μπορεί να επιτραπεί σε ένα υποψήφιο μέλος να εγγραφεί σύμφωνα με την απόφαση αριθ. 30 του συμβουλίου των διοικητών 7ΚΑΤΑ ΣΥΝΕΠΕΙΑ, το συμβούλιο των διοικητών,ΑΠΟΦΑΣΙΖΕΙ:Την αύξηση του εγκεκριμένου μετοχικού κεφαλαίου της Τράπεζας και τη διάθεση των μετοχών του μετοχικού κεφαλαίου που θα προέλθουν από την αύξηση αυτή υπό τους ακόλουθους όρους και προϋποθέσεις:1. Αύξηση του εγκεκριμένου μετοχικού κεφαλαίουα) Το εγκεκριμένο μετοχικό κεφάλαιο της τράπεζας αυξάνεται κατά 1 000 000 μετοχές, ονομαστικής αξίας 10 000 Ecu η καθεμία με έναρξη ισχύος την ημερομηνία που αναφέρεται στην παράγραφο 4 στοιχείο α) της παρούσας απόφασης 7β) από τις μετοχές που εκδίδονται βάσει της παρούσας απόφασης, διατίθεται για εγγραφή στα μέλη και τα πιθανά μέλη, σύμφωνα με την παράγραφο 2 της απόφασης αριθ. 30 του συμβουλίου των διοικητών, αριθμός μετοχών ίσος ή μικρότερος του 100 % των μετοχών για τις οποίες είχε εγγραφεί κάθε μέλος αμέσως πριν από αυτή την αύξηση, ή των μετοχών για τις οποίες μπορεί να δοθεί η άδεια εγγραφής σε κάθε υποψήφιο σύμφωνα με την εν λόγω απόφαση 7γ) οι μετοχές που εκδίδονται με την παρούσα απόφαση για τις οποίες δεν θα γίνουν εγγραφές, σύμφωνα με την παράγραφο 2 της εν λόγω απόφασης, προορίζονται για πρώτη εγγραφή που θα πραγματοποιηθεί από νέα μέλη και για ειδικές αυξήσεις των εγγραφών μεμονωμένων μελών, κατά τον τρόπο που καθορίζεται από το συμβούλιο των διοικητών, σύμφωνα με την παράγραφο 2 και την παράγραφο 4 του άρθρου 5 της συμφωνίας για την ίδρυση της Τράπεζας.2. Εγγραφέςα) Κάθε μέλος, και κάθε υποψήφιο μέλος, σύμφωνα με την παράγραφο 1 στοιχείο β) ανωτέρω, έχει το δικαίωμα να εγγραφεί για έναν αριθμό μετοχών, με την ονομαστική τους αξία, ο οποίος δεν υπερβαίνει το 100 % του αριθμού των μετοχών για τις οποίες είχε εγγραφεί κάθε μέλος αμέσως πριν από την ημερομηνία έναρξης της ισχύος της παρούσας αύξησης του μετοχικού κεφαλαίου, ή του 100 % του αριθμού των μετοχών για τις οποίες μπορεί κάθε υποψήφιο μέλος να λάβει την άδεια να εγγραφεί. Η εγγραφή αυτή θα πραγματοποιηθεί υπό τους όρους και τις προϋποθέσεις που καθορίζονται στην παρούσα απόφαση και πρέπει πάντως να περιλαμβάνουν ολοσχερώς καταβεβλημένες μετοχές και μετοχές καταβλητέες σε πρώτη ζήτηση κατά τρόπο ώστε το 22,5 % (όσο το δυνατόν κατά προσέγγιση) των μετοχών για τις οποίες έχουν γίνει εγγραφές να αποτελείται από ολοσχερώς καταβεβλημένες μετοχές και το υπόλοιπο να αποτελείται από μετοχές καταβλητέες σε πρώτη ζήτηση 7β) κάθε μέλος ή υποψήφιο μέλος, σύμφωνα με την παράγραφο 1 στοιχείο β) ανωτέρω, το οποίο επιθυμεί να εγγραφεί για την αγορά μετοχών σύμφωνα με την παρούσα απόφαση, πρέπει να καταθέσει στην Τράπεζα τα ακόλουθα έγγραφα με μορφή αποδεκτή από την Τράπεζα:ι) ένα αποδεικτικό εγγραφής με το οποίο το μέλος εγγράφεται για τον αριθμό των ολοσχερώς καταβαλλομένων μετοχών και των καταβλητέων σε πρώτη ζήτηση μετοχών, όπως ορίζεται στο έγγραφο αυτό,ιι) ένα έγγραφο που να αποδεικνύει ότι το μέλος έχει προβεί σε όλες τις απαιτούμενες δικαστικές και άλλες εσωτερικές ενέργειες που του επιτρέπουν να προβεί στην εγγραφή αυτή καιiii) μια δήλωση ότι το μέλος αναλαμβάνει την υποχρέωση να παράσχει όλες τις πληροφορίες που μπορεί να του ζητήσει η Τράπεζα σχετικά με τις ενέργειες αυτές.Τα έγγραφα αυτά πρέπει να κατατεθούν το αργότερο έως τις 15 Απριλίου 1997 ή σε μεταγενέστερη ημερομηνία, έως τις 31 Δεκεμβρίου 1997, ανάλογα με την απόφαση που θα λάβει το συμβούλιο των διευθυντών 7γ) κάθε αποδεικτικό στοιχείο που αφορά την εγγραφή αρχίζει να ισχύει και η εγγραφή για την αγορά των ανωτέρω μετοχών θεωρείται ότι έχει πραγματοποιηθεί κατά την ημερομηνία έναρξης ισχύος ή την ημερομηνία κατά την οποία η Τράπεζα ανακοινώνει στο μέλος που πραγματοποίησε την εγγραφή ότι τα έγγραφα που κατατέθηκαν από το μέλος αυτό σύμφωνα με την παράγραφο 2 στοιχείο β) της παρούσας απόφασης είναι ικανοποιητικά για την Τράπεζα, οποιαδήποτε από τις ημερομηνίες αυτές είναι η μεταγενέστερη 7δ) αν τα έγγραφα που αφορούν τις εγγραφές για το συνολικό ποσό των μετοχών που ορίζονται στην παράγραφο 4 στοιχείο α) της απόφασης αυτής και είναι ικανοποιητικά για την Τράπεζα δεν έχουν κατατεθεί κατά την ημερομηνία έναρξης ισχύος τότε το συμβούλιο των διευθυντών έχει τη δυνατότητα να αποφασίσει ότι τα έγγραφα που έχουν ήδη κατατεθεί από τα μέλη, καθώς και οι εγγραφές για την αγορά των αντίστοιχων μετοχών, θα αρχίσουν να ισχύουν αμέσως κατά παρέκκλιση των λοιπών διατάξεων της παρούσας απόφασης, εφόσον το συμβούλιο των διευθυντών κρίνει ότι η ενέργεια αυτή εξυπηρετεί καλύτερα τα συμφέροντα της Τράπεζας, και εφόσον το συνολικό ποσό που αναφέρεται στα αποδεικτικά στοιχεία της εγγραφής που έχουν ήδη κατατεθεί και αναμένεται να κατατεθούν στο άμεσο μέλλον προσεγγίζει αρκετά, κατά την άποψη του συμβουλίου των διευθυντών, το συνολικό ποσό των μετοχών που προβλέπεται στην παράγραφο 4 στοιχείο α) 7ε) κατά παρέκκλιση των λοιπών διατάξεων της παρούσας απόφασης, κανένα υποψήφιο μέλος σύμφωνα με την παράγραφο 1 στοιχείο β) ανωτέρω δεν έχει το δικαίωμα να εγγραφεί για την αγορά μετοχών δυνάμει της παρούσας απόφασης, εάν προηγουμένως δεν έχει γίνει μέλος της Τράπεζας σύμφωνα με την απόφαση αριθ. 30 και κάθε άλλη ισχύουσα απόφαση ή αποφάσεις του συμβουλίου των διοικητών.3. Πληρωμή των καταβαλλομένων μετοχώνα) Η πληρωμή των καταβαλλομένων μετοχών για τις οποίες έχει γίνει εγγραφή, σύμφωνα με την παρούσα απόφαση, πραγματοποιείται σε οκτώ ισόποσες ετήσιες δόσεις. Η πρώτη δόση καταβάλλεται πριν τις 15 Απριλίου 1998, και οι υπόλοιπες δόσεις καταβάλλονται το αργότερο την αντίστοιχη ημερομηνία με εκείνη της πρώτης πληρωμής 7 ωστόσο, μετά από συνεννόηση με την Τράπεζα, ένα μέλος μπορεί να πραγματοποιεί πληρωμές με ευνοϊκότερους για την Τράπεζα όρους από εκείνους που προβλέπονται στις προηγούμενες διατάξεις της παραγράφου αυτής 7β) το 60 % του ποσού κάθε δόσης μπορεί να καταβληθεί σε γραμμάτια ή σε άλλα έγγραφα ανάληψης υποχρέωσης πληρωμής που εκδίδονται από το ενδιαφερόμενο μέλος και είναι εκφρασμένα είτε σε Ecu είτε σε δολάρια ΗΠΑ είτε σε ιαπωνικά γιεν. Τα γραμμάτια ή τα έγγραφα ανάληψης υποχρέωσης πληρωμής είναι μη διαπραγματεύσιμα, μη τοκοφόρα και καταβλητέα στην ονομαστική τους αξία στην Τράπεζα, μόλις αυτό ζητηθεί, σε ισόποσες ετήσιες δόσεις σύμφωνα με το χρονοδιάγραμμα καταβολής που θα αποφασισθεί από το συμβούλιο των διευθυντών 7γ) οι υποχρεώσεις πληρωμής ενός μέλους που αφορούν την εγγραφή του για την αγορά μετοχών σύμφωνα με την παρούσα απόφαση εξοφλούνται είτε σε Ecu, είτε σε δολάρια ΗΠΑ, είτε σε ιαπωνικά γιεν, με βάση τη μέση συναλλαγματική ισοτιμία του αντιστοίχου νομίσματος σε σχέση με το Ecu κατά τη χρονική περίοδο από τις 16 Οκτωβρίου 1995 έως και τις 15 Απριλίου 1996.4. Έναρξη ισχύος και λοιπές διατάξειςα) Για τους σκοπούς της παρούσας απόφασης, η ημερομηνία έναρξης ισχύος θα είναι η ημερομηνία, πριν από τις 15 Απριλίου 1997 ή κατά την κρίση του συμβουλίου των διευθυντών κάποια μεταγενέστερη ημερομηνία, το αργότερο έως τις 31 Δεκεμβρίου 1997, κατά την οποία κατατέθηκαν τα ικανοποιητικά για την Τράπεζα έγγραφα σύμφωνα με την παράγραφο 2 στοιχείο β) της παρούσας απόφασης και τα οποία αφορούν εγγραφή για την αγορά τουλάχιστον 494 188 μετοχών 7β) με την επιφύλαξη των διατάξεων της παρούσας απόφασης, οι διατάξεις της συμφωνίας για την ίδρυση της Τράπεζας εφαρμόζονται mutatis mutandis και για την αύξηση του μετοχικού κεφαλαίου, καθώς και για τις εγγραφές και πληρωμές που πραγματοποιούνται δυνάμει της παρούσας απόφασης, ως εάν οι μετοχές αυτές ήταν τμήμα του αρχικού μετοχικού κεφαλαίου της Τράπεζας και οι εγγραφές και οι πληρωμές ήταν αρχικές εγγραφές και πληρωμές σχετικές με το κεφάλαιο αυτό.(Εξεδόθη στις 15 Απριλίου 1996)Απόσπασμα της έκθεσης του συμβουλίου των διευθυντών, βάσει της παραγράφου 1 της απόφασης Πρόταση αύξησης του μετοχικού κεφαλαίου και συστάσεις Προτεινόμενη αύξηση του μετοχικού κεφαλαίουΎψος και διάρθρωση του κεφαλαίουΤο εγκεκριμένο μετοχικό κεφάλαιο της Τράπεζας ανήρχετο σε 10 δισεκατομμύρια (10 000 000 000) Ecu (2) στις 31 Δεκεμβρίου 1995, υποδιαιρούμενο σε 1 000 μετοχές αξίας 10 000 "Ecu" η καθεμία. Από το μετοχικό αυτό κεφάλαιο, έγινε εγγραφή για την αγορά 988 375 μετοχών αξίας 9 883,75 εκατομμυρίων Ecu. Από το εγγεγραμμένο κεφάλαιο, 296 513 μετοχές αξίας 2 965,13 εκατομμυρίων Ecu ήταν καταβεβλημένες μετοχές και οι υπόλοιπες 691 862 μετοχές αξίας 6 918,62 εκατομμυρίων Ecu ήταν μετοχές καταβλητέες σε πρώτη ζήτηση.Για τη στήριξη των μελλοντικών εργασιών της Τράπεζας, σύμφωνα με την μεσοπρόθεσμη αναπτυξιακή της στρατηγική, προτείνεται αύξηση του μετοχικού κεφαλαίου της τράπεζας κατά 100 % (3).Το συμβούλιο των διοικητών προτείνει ότι οι καταβεβλημένες μετοχές θα πρέπει να αντιστιχούν στο 22,5 % της προτεινόμενης αύξησης και ότι το υπόλοιπο 77,5 % θα πρέπει να αποτελείται από μετοχές καταβλητέες σε πρώτη ζήτηση.Όροι πληρωμήςΕξετάστηκαν οι όροι πληρωμής οι οποίοι θα μπορούσαν να έχουν χαμηλότερο ετήσιο κόστος για τα μέλη από το κόστος της αγοράς των αρχικών καταβεβλημένων μετοχών της Τράπεζας, παρά την παράταση του χρόνου πληρωμής.Σχετικά με το θέμα αυτό προτείνεται να πραγματοποιηθεί η πληρωμή για τις καταβεβλημένες μετοχές σε οκτώ ισόποσες ετήσιες δόσεις.Προτείνεται επίσης το 60 % του ποσού κάθε δόσης να καταβάλλεται σε γραμμάτια ή άλλα έγγραφα ανάληψης υποχρέωσης πληρωμής των μελών τα οποία θα εισπράττονται από την Τράπεζα σύμφωνα με τις αρχές που καθορίζονται στο άρθρο 6 παράγραφος 2 της συμφωνίας.Σύμφωνα με το άρθρο 6 παράγραφος 2, το συμβούλιο των διευθυντών προτείνει να εισπράττεται το ποσό κάθε γραμματίου ή άλλου εγγράφου ανάληψης υποχρέωσης πληρωμής που εκδίδει ένα μέλος και αφορά την πληρωμή μιας δόσης σε πέντε ισόποσα μερίδια: το πρώτο από τα μερίδια αυτά θα εισπραχθεί το έτος της έκδοσης του γραμματίου ή άλλου εγγράφου ανάληψης υποχρέωσης πληρωμής και τα υπόλοιπα καθένα από τα επόμενα χρόνια.Οι πληρωμές για τις καταβεβλημένες μετοχές για τις οποίες εγγράφονται τα μέλη με την προτεινόμενη αύξηση του μετοχικού κεφαλαίου θα διέπονται εν γένει από τις βασικές αρχές που ορίζονται στο άρθρο 6 και στις σχετικές επεξηγηματικές σημειώσεις που περιέχονται στη συνημμένη έκθεση του προέδρου. Όπως προβλέπεται αντίστοιχα και στη συμφωνία, όλες οι πληρωμές πρέπει να πραγματοποιούνται είτε σε Ecu, είτε σε δολάρια ΗΠΑ, είτε σε ιαπωνικά γιεν με βάση μία καθορισμένη συναλλαγματική ισοτιμία, όπως προβλέπεται στο συνημμένο σχέδιο απόφασης του συμβουλίου των διοικητών. Προτείνεται να ορισθεί η συναλλαγματική ισοτιμία με βάση τη μέση συναλλαγματική ισοτιμία του αντιστοίχου νομίσματος σε σχέση με το Ecu για τη χρονική περίοδο από τις 16 Οκτωβρίου 1995 έως και τις 15 Απριλίου 1996.Συνοπτική περιγραφήΤο πλαίσιο της προτεινόμενης αύξησης του κεφαλαίου προβλέπεται στο σχέδιο απόφασης του συμβουλίου των διοικητών το οποίο επισυνάπτεται εδώ και προτείνεται προς έγκριση. Κατωτέρω παρουσιάζονται συνοπτικά τα κυριότερα στοιχεία της προτεινόμενης αύξησης του μετοχικού κεφαλαίου.Το μετοχικό κεφάλαιο της Τράπεζας θα συνεχίσει να επανεξετάζεται τουλάχιστον κάθε πέντε χρόνια, όπως προβλέπεται στο άρθρο 5 παράγραφος 3 της συμφωνίας.Εγκεκριμένο κεφάλαιο:αύξηση από 10 δισεκατομμύρια Ecu σε 20 δισεκατομμύρια Ecu, όπως περιγράφεται ανωτέρωΚαταβεβλημένες μετοχές:22,5 % της προτεινόμενης αύξησηςΚατάθεση των δικαιολογητικών για την εγγραφή:έως τις 15 Απριλίου 1997Πληρωμή των καταβεβλημένων μετοχών:σε οκτώ ισόποσες ετήσιες δόσεις, η πρώτη από τις οποίες πρέπει να καταβληθεί έως τις 15 Απριλίου 1998Γραμμάτια και είσπραξη:το 60 % του ποσού κάθε δόσης μπορεί να καταβληθεί με γραμμάτια ή άλλα έγγραφα ανάληψης υποχρέωσης πληρωμής, το οποίο μπορεί να εισπραχθεί σε πέντε ισόποσα ετήσια μερίδια, όπως περιγράφεται ανωτέρωΝόμισμα πληρωμής των καταβεβλημένων μετοχών:οι πληρωμές θα πραγματοποιούνται σε Ecu ή σε δολάρια ΗΠΑ ή σε ιαπωνικά γιεν με βάση μια καθορισμένη συναλλαγματική ισοτιμία, όπως περιγράφεται ανωτέρω(1) ΕΕ αριθ. L 372 της 31. 12. 1990, σ. 1(2) Αν το Ecu, όπως ορίστηκε στον κανονισμό (ΕΚ) αριθ. 3320/94 του Συμβουλίου, της 22ας Δεκεμβρίου 1994, μετατραπεί σε εύρο, η Τράπεζα θα ακολουθήσει την απόφαση του Ευρωπαϊκού Συμβουλίου της 15ης και 16ης Δεκεμβρίου 1995 7 η μετατροπή θα γίνει σε βάση 1 προς 1 την ημέρα κατά την οποία θα πάψει να υπάρχει το Ecu, και οι υποχρεώσεις των μετόχων σε Ecu θα μετατραπούν σε υποχρεώσεις σε εύρο.(3) Ο υπολογισμός του αριθμού των επιπλέον μετοχών, για τις οποίες δικαιούται να εγγραφεί κάθε μέλος με την προτεινόμενη αύξηση του μετοχικού κεφαλαίου, έχει ως βάση τον αριθμό των μετοχών για τις οποίες είχαν γίνει εγγραφές πριν από την προτεινόμενη αύξηση του μετοχικού κεφαλαίου (συμπεριλαμβανομένων και των μετοχών που προορίζονταν για τις χώρες της πρώην Γιουγκοσλαβίας σύμφωνα με την απόφαση αριθ. 30 του συμβουλίου των διοικητών).